title: PROVEDBENA UREDBA KOMISIJE (EU) …/... o podnošenju Komisiji informacija o neprimjeni tehničkih specifikacija za interoperabilnost u skladu s Direktivom (EU) 2016/797

text:
                     EUROPSKA
                     KOMISIJA
                                             Bruxelles, 19.3.2020.
                                             C(2020) 1646 final
               PROVEDBENA UREDBA KOMISIJE (EU) …/...
                                 оd 19.3.2020.
   o podnošenju Komisiji informacija o neprimjeni tehničkih specifikacija za
            interoperabilnost u skladu s Direktivom (EU) 2016/797
HR                                                                           HR
 ---pagebreak---                           PROVEDBENA UREDBA KOMISIJE (EU) …/...
                                              оd 19.3.2020.
            o podnošenju Komisiji informacija o neprimjeni tehničkih specifikacija za
                       interoperabilnost u skladu s Direktivom (EU) 2016/797
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu (EU) 2016/797 Europskog parlamenta i Vijeća od
   11. svibnja 2016. o interoperabilnosti željezničkog sustava u Europskoj uniji1, a posebno
   njezin članak 7. stavak 5.,
   budući da:
   (1)     Člankom 7. stavkom 1. Direktive (EU) 2016/797 propisuje se da države članice mogu
           podnositelju zahtjeva dopustiti da ne primjenjuje jednu ili više tehničkih specifikacija
           za interoperabilnost (TSI-ova) ili njihovih dijelova u slučajevima koji su iscrpno
           navedeni u tom članku u točkama od (a) do (e).
   (2)     Priopćenje države članice o svojoj odluci u slučajevima iz članka 7. stavka 1. točke (a)
           odnosno zahtjev države članice za neprimjenu u slučajevima iz točaka (c), (d) i (e)
           trebali bi sadržavati obrazloženje za neprimjenu i upućivanje na alternativne odredbe
           koje će se primjenjivati umjesto TSI-jeva.
   (3)     Taj bi zahtjev trebao uključivati upućivanje na odredbe TSI-ja koje se ne primjenjuju,
           opis projekta, njegov opseg i rokove te sve ostale relevantne informacije kako bi
           Komisija lakše ocijenila usklađenost neprimjene sa zahtjevima iz članka 7. stavka 1.
   (4)     Nakon isteka prijelaznih mjera iz TSI-ja, države članice bi trebale dopustiti
           podnositeljima zahtjeva da ne primjenjuju TSI ili njegove dijelove u skladu s
           člankom 7. stavkom 1. točkom (a) Direktive samo u opravdanim slučajevima. U tom
           slučaju priopćenje Komisiji trebalo bi uključivati sve neophodne informacije i
           obrazloženja.
   (5)     Kako bi se olakšala komunikacija s Komisijom, države članice trebale bi za
           podnošenje odluke o neprimjeni za projekt u kasnijoj fazi razvoja u skladu s
           člankom 7. stavkom 1. točkom (a) upotrebljavati obrazac. Taj bi se obrazac mogao
           upotrebljavati i za dostavljanje popisa projekata u kasnijoj fazi razvoja u skladu s
           člankom 7. stavkom 2. Direktive.
   (6)     Taj zahtjev za neprimjenu jednog ili više TSI-jeva ili njihovih dijelova treba poslati
           Komisiji elektroničkim putem, kako bi se osigurala obrada bez papirnatih dokumenata.
           Datum do kojeg države članice dostavljaju zahtjev ili dodatne informacije na
           namjensku adresu pošte Komisije trebao bi biti datum podnošenja za potrebe članka 7.
           stavka 7. Direktive.
   (7)     Mjere predviđene ovom Uredbom u skladu su s mišljenjem Odbora za
           interoperabilnost i sigurnost željeznice,
   1
           SL L 138, 26.5.2016., str. 44.
HR                                                  1                                               HR
 ---pagebreak---    DONIJELA JE OVU UREDBU:
                                     Članak 1. – Područje primjene
   Ovom se Uredbom utvrđuju informacije koje moraju biti uključene u zahtjev za neprimjenu
   jedne ili više tehničkih specifikacija za interoperabilnost (TSI-jeva) ili njihovih dijelova u
   smislu članka 7. stavka 4. Direktive (EU) 2016/797 (dalje u tekstu „zahtjev za neprimjenu”) u
   skladu s kojim države članice dostavljaju Komisiji odluku o neprimjeni iz točke (a) ili
   podnose Komisiji zahtjev za neprimjenu iz članka 7. stavka 1. točke (c), (d) ili (e) te direktive,
   te format i metode slanja tog zahtjeva.
                      Članak 2. – Informacije koje sadržava zahtjev za neprimjenu
   1.       Zahtjev za neprimjenu sadržava sljedeće informacije:
            (a)    upućivanje na slučaj iz članka 7. stavka 1. Direktive (EU) 2016/797 u kojem se
                   smatra da je neprimjena opravdana;
            (b)    upućivanje na nazive TSI-jeva obuhvaćenih zahtjevom za neprimjenu i
                   upućivanje na odredbe koje se neće primjenjivati. Svako upućivanje mora
                   sadržavati, ako je relevantno za ocjenu usklađenosti, vremensko razdoblje
                   tijekom kojeg će neprimjena trajati ili procjenu duljine tog razdoblja;
            (c)    osnovne podatke o projektu, uključujući njegove tehničke, operativne i
                   geografske elemente, među ostalim detaljan opis podsustava, vozila ili
                   infrastrukture na koje se odnosi zahtjev za neprimjenu, te relevantne ključne
                   datume i sve druge pojedinosti po kojima se taj projekt razlikuje od drugih
                   projekata;
            (d)    upućivanje na alternativne odredbe i opis tih odredbi koje država članica
                   namjerava primjenjivati kako bi kompenzirala svaku neprimjenu u kontekstu
                   relevantnih osnovnih zahtjeva, uključujući mjere koje će se poduzeti za nadzor
                   njihove provedbe i, ako su dogovorene operativne alternative, njihove
                   kontinuirane primjene;
            (e)    ako se pitanje odnosi na više država članica, informacije o koordinaciji koja se
                   provodi u skladu s posljednjom rečenicom članka 7. stavka 4. Direktive (EU)
                   2016/797 i/ili članka 17. stavka 2. Uredbe Komisije (EU) 2018/5452 ako su
                   zahtjevi za neprimjenu povezani s odobrenjima za vozila; te se informacije
                   moraju navesti i za prekogranične infrastrukturne projekte;
            (f)    ekonomsku i/ili tehničku analizu, kojima se osigurava da je neprimjena
                   opravdana i ograničena na ono što je neophodno u okolnostima dotičnog
                   slučaja.
   2.       Zahtjev za neprimjenu sadržava i sljedeće specifične informacije:
            (a)    za zahtjeve podnesene u skladu s člankom 7. stavkom 1. točkom (a) Direktive
                   (EU) 2016/797 obrazloženje mora uključivati:
                   i.     podatke o predmetnom projektu, upisane u obrazac iz Priloga. Ako je
                          projekt već na popisu projekata u kasnijoj fazi razvoja koji je sastavljen u
   2
          Provedbena uredba Komisije (EU) 2018/545 оd 4. travnja 2018. o utvrđivanju praktičnih
          aranžmana za postupak odobravanja željezničkih vozila i postupak odobravanja tipa željezničkih
          vozila u skladu s Direktivom (EU) 2016/797 Europskog parlamenta i Vijeća (SL L 90, 6.4.2018.,
          str. 66.–104.).
HR                                                  2                                                    HR
 ---pagebreak---                   skladu s tim obrascem, države članice mogu dostaviti upućivanje na
                  njega i ne trebaju ponovno podnijeti informacije koje su već bile poslane.
                  Te se informacije prema potrebi ažuriraju;
            ii.   dokaze da je projekt u kasnijoj fazi razvoja ili je predmet ugovora u fazi
                  realizacije, s dokumentacijom kojom se dokazuju relevantni datumi i
                  opseg projekta;
            iii.  dokaze da je faza planiranja ili izgradnje projekta u kasnijoj fazi razvoja
                  dosegla točku u kojoj bi izmjena tehničkih specifikacija mogla ugroziti
                  održivost planiranog projekta, u skladu s definicijom „projekta u kasnijoj
                  fazi razvoja” iz članka 2. stavka 23. Direktive (EU) 2016/797;
      (b)   za zahtjeve podnesene u skladu s člankom 7. stavkom 1. točkom (c) Direktive
            (EU) 2016/797 obrazloženje mora uključivati, ovisno o vrsti zatražene
            neprimjene:
            i.    dokaze da primjena jednog ili više TSI-jeva ili njihova dijela ugrožava
                  ekonomsku održivost projekta. Ti dokazi moraju uključivati podrobnu
                  ekonomsku analizu kojom se utvrđuju neizbježni troškovi usklađivanja s
                  TSI-jem i dokaze da će ti troškovi učiniti projekt neodrživim. U toj se
                  analizi moraju uzeti u obzir prihodi od iskorištavanja ako neprimjena
                  omogućuje raniju provedbu i dugoročniju ekonomsku održivost projekta
                  u okviru nacionalnog i europskog željezničkog sustava; i/ili
            ii.   dokaze o tehničkim pojedinostima kojima se opravdava negativan utjecaj
                  primjene jednog ili više TSI-jeva ili njihova dijela na tehničku
                  kompatibilnost s nacionalnim željezničkim sustavom;
      (c)   za zahtjeve podnesene u skladu s člankom 7. stavkom 1. točkom (d) Direktive
            (EU) 2016/797 obrazloženje mora uključivati popis predmetnih država članica
            i trećih zemalja te željezničkih pruga kojima prometuju vozila obuhvaćena
            zahtjevom;
      (d)   za zahtjeve podnesene u skladu s člankom 7. stavkom 1. točkom (e), u
            obrazloženju se mora navesti mreža ili dio odnosno dijelovi mreže koji su
            relevantni za zahtjev i opravdati njihovo odvajanje od željezničke mreže
            ostatka Unije i/ili njihova izolacija.
                           Članak 3. – Format i način prijenosa
   1. Zahtjev za neprimjenu ne smije imati više od 10 stranica. Dodatne se informacije
      mogu navesti u prilozima zahtjevu.
   2. Priopćenje ili zahtjev za neprimjenu i sve naknadne informacije potrebne za
      upotpunjavanje dokumentacije podnose se elektroničkim putem na namjensku adresu
      e-pošte Komisije:
      MOVE-RAIL-DEROGATIONS@ec.europa.eu.
   3. Datum za potrebe članka 7. stavka 7. Direktive (EU) 2016/797 je datum kada je
      zahtjev ili naknadne informacije potrebne za upotpunjavanje dokumentacije
      podnesen e-poštom u skladu sa stavkom 2.
   4. Potvrda primitka koju Komisija izdaje državi članici u roku od 7 dana sadržava
      jedinstvenu identifikacijsku oznaku s elementima koji označavaju predmetnu državu
      članicu, projekt i godinu podnošenja.
HR                                            3                                               HR
 ---pagebreak---             Država članica u svakoj komunikaciji s Komisijom u vezi određenog slučaja
            neprimjene navodi tu jedinstvenu identifikacijsku oznaku.
                                  Članak 4. – Stupanje na snagu
   Ova Uredba stupa na snagu dvadesetog dana od dana objave u Službenom listu Europske
   unije.
   Ova Uredba primjenjuje se od 16. rujna 2020.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 19.3.2020.
                                               Za Komisiju
                                               Predsjednica
                                               Ursula VON DER LEYEN
HR                                               4                                          HR
 ---documentbreak---                      EUROPSKA
                     KOMISIJA
                                             Bruxelles, 19.3.2020. г.
                                             C(2020) 1646 final
                                             ANNEX
                                   PRILOG
                   PROVEDBENOJ UREDBI KOMISIJE
   o podnošenju Komisiji informacija o neprimjeni tehničkih specifikacija za
            interoperabilnost u skladu s Direktivom (EU) 2016/797
HR                                                                           HR
 ---pagebreak---                                                                       PRILOG
  Obrazac za predstavljanje projekta u kasnijoj fazi razvoja ako se za projekt zahtijeva neprimjena jednog ili više TSI-jeva ili njihovih dijelova
             u skladu s člankom 7. stavkom 1. točkom (a) Direktive (EU) 2016/797 i u skladu s informacijama koje se zahtijevaju u
                                               članku 2. točki 1. i točki 2. podtočki (a) ove Uredbe
    Naziv               Podaci o opsegu projekta                  Svi datumi i         Tehničke        Sve druge     Informacije     Odstupanja
   projekta                                                   djelovanja koji su     specifikacije     relevantne     kojima se      koja su već
                                                              relevantni kako bi       koje se ne     informacije,    opravdava      odobrena za
                                                                  se opravdala       primjenjuju i   poput područja  neodrživost      predmetni
                                                             kasnija faza razvoja     alternativne      uporabe,       projekta      projekt (ako
                                                             ili potpisani ugovor     odredbe i/ili    uključujući                     postoje)
                                                                                norme koje se    usklađivanje iz
                                                                                primjenjuju      članka 17.
                                                                                stavka 2.
                                                                                Uredbe
                                                                                Komisije
                                                                                2018/545.
HR                                                                        1                                                                       HR


title: PROVEDBENA UREDBA KOMISIJE (EU) …/... o strukturi izvješćivanja koje se potrebno pridržavati u izvješćima o željezničkim nesrećama i incidentima

text:
                          EUROPSKA
                          KOMISIJA
                                                   Bruxelles, 24.4.2020.
                                                   C(2020) 2518 final
                   PROVEDBENA UREDBA KOMISIJE (EU) …/...
                                      оd 24.4.2020.
   o strukturi izvješćivanja koje se potrebno pridržavati u izvješćima o željezničkim
                                nesrećama i incidentima
                                 (Tekst značajan za EGP)
HR                                                                                HR
 ---pagebreak---                             PROVEDBENA UREDBA KOMISIJE (EU) …/...
                                                   оd 24.4.2020.
       o strukturi izvješćivanja koje se potrebno pridržavati u izvješćima o željezničkim
                                             nesrećama i incidentima
                                              (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu (EU) 2016/798 Europskog parlamenta i Vijeća od 11. svibnja
   2016. o sigurnosti željeznica1, a posebno njezin članak 24. stavak 2.,
   budući da:
   (1)     Direktivom (EU) 2016/798 pruža se okvir kojim se osigurava da nacionalna istražna
           tijela zadužena za izvješćivanje o istragama željezničkih nesreća i incidenata diljem
           Unije distribuiraju rezultate istraga o nesrećama i incidentima u skladu s člankom 22.
   (2)     Izvješća o istragama i svi nalazi i naknadne preporuke pružaju ključne informacije za
           daljnje poboljšanje sigurnosti željeznice u jedinstvenom europskom željezničkom
           prostoru. U skladu s člankom 26. Direktive (EU) 2016/798 adresati moraju postupati
           prema sigurnosnim preporukama te o poduzetim mjerama izvijestiti istražno tijelo.
   (3)     Zajednička struktura izvješća o istrazi trebala bi olakšati razmjenu izvješća. U tu je
           svrhu u skladu s člankom 37. stavkom 3. točkom (e) Uredbe (EU) 2016/7962
           uspostavljena javna baza podataka kojom upravlja Agencija Europske unije za
           željeznice i koja je dostupna putem Agencije.
   (4)     Kako bi se drugim europskim dionicima olakšao pristup korisnim informacijama i
           njihova primjena, neke je dijelove izvješća potrebno dostaviti na dva europska jezika.
   (5)     Struktura bi trebala zaštititi nacionalna istražna tijela od vanjskog uplitanja i jamčiti da
           se istraga provodi neovisno u skladu s člankom 21. stavkom 4. Direktive
           (EU) 2016/798.
   (6)     Izvješćima o nesrećama i incidentima trebalo bi se osigurati da se iz prijašnjih nesreća
           i incidenata izvuku pouke. Izvješćima bi se trebalo olakšati utvrđivanje opasnosti u
           pogledu sigurnosti i uklanjanje sličnih sigurnosnih rizika u budućnosti te omogućiti
           subjektima u željezničkom sektoru da preispitaju svoju procjenu rizika povezanih s
           poslovanjem i prema potrebi ažuriraju svoje sustave upravljanja sigurnošću,
           uključujući donošenje korektivnih mjera u skladu s točkom 7.1.3. Priloga I. i
           točkom 7.1.3. Priloga II. Uredbi Komisije (EU) 2018/7623 ako je primjenjivo. U tu bi
   1
           SL L 138, 26.5.2016., str. 102.
   2
           Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije
           za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).
   3
           Delegirana uredba Komisije (EU) 2018/762 оd 8. ožujka 2018. o utvrđivanju zajedničkih sigurnosnih
           metoda u vezi sa zahtjevima za sustav upravljanja sigurnošću na temelju Direktive (EU) 2016/798
HR                                                        1                                                  HR
 ---pagebreak---            svrhu informacije sadržane u tim izvješćima trebale biti strukturirane tako da budu
           lako dostupne.
   (7)     Agencija Europske unije za željeznice (dalje u tekstu „Agencija”), koja prikuplja
           izvješća, trebala bi održavati odgovarajući informatički alat koji omogućuje
           jednostavno pretraživanje, prilagođeno posebnim potrebama korisnika (npr.
           upotrebom ključnih riječi).
   (8)     Mjere predviđene ovom Uredbom u skladu su s mišljenjem odbora iz članka 28.
           stavka 1. Direktive (EU) 2016/798,
   DONIJELA JE OVU UREDBU:
                                                     Članak 1.
                                       Predmet i područje primjene
   Ovom se Uredbom utvrđuje zajednička struktura izvješćivanja o istragama nesreća i
   incidenata iz članka 20. stavaka 1. i 2. Direktive (EU) 2016/798.
                                                     Članak 2.
                                                     Definicije
   Za potrebe ove Uredbe primjenjuju se sljedeće definicije:
   (1)       „uzročni čimbenik” znači svaka radnja, propust, događaj ili okolnost, ili njihova
             kombinacija, koji bi u slučaju ispravka, uklanjanja ili izbjegavanja najvjerojatnije
             mogli spriječiti nastanak izvanrednog događaja;
   (2)       „čimbenik koji doprinosi” znači svaka radnja, propust, događaj ili okolnost koji
             povećavaju vjerojatnost nastanka izvanrednog događaja ubrzavajući učinak tijekom
             vremena ili povećavajući ozbiljnost posljedica, ali čije uklanjanje ne bi spriječilo
             nastanak izvanrednog događaja;
   (3)       „sistemski čimbenik” znači svaki uzročni čimbenik ili čimbenik koji doprinosi, a koji
             je organizacijske, upravljačke, društvene ili regulatorne prirode i koji će u budućnosti
             vjerojatno utjecati na slične i povezane izvanredne događaje, uključujući posebno
             regulatorne okvirne uvjete, projektiranje i primjenu sustava upravljanja sigurnošću,
             vještine osoblja, postupke i održavanje.
                                                     Članak 3.
                                          Struktura izvješćivanja
   Ne dovodeći u pitanje odredbe članka 20. i članka 24. stavaka 1. i 2. Direktive (EU)
   2016/798, izvješća o istragama sastavljaju se što je više moguće u skladu sa strukturom
   utvrđenom u Prilogu I.
   Točke 1., 5. i 6. Priloga I. popunjavaju se na drugom službenom europskom jeziku. Prijevod
   bi trebao biti dostupan najkasnije 3 mjeseca nakon podnošenja izvješća.
   Izvješća se stavljaju na raspolaganje Agenciji u digitalnom obliku koji omogućava pristup
   izvješćima, njihovu digitalnu indeksaciju i analizu.
           Europskog parlamenta i Vijeća te stavljanju izvan snage uredaba Komisije (EU) br. 1158/2010 i (EU)
           br. 1169/2010 (SL L 129, 25.5.2018., str. 26.).
HR                                                         2                                                  HR
 ---pagebreak---                                               Članak 4.
                                        Prijelazna odredba
   Kad je riječ o nesrećama i incidentima za koje je odluka o pokretanju istraga već donesena u
   skladu s člankom 22. stavkom 3. Direktive (EU) 2016/798 u trenutku stupanja na snagu ove
   Uredbe, istražno tijelo može odlučiti hoće li se pridržavati strukture izvješćivanja iz Priloga I.
   ili Priloga V. Direktivi 2004/49/EZ.
                                              Članak 5.
                                   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 24.4.2020.
                                                Za Komisiju
                                                Predsjednica
                                                Ursula VON DER LEYEN
HR                                                 3                                                  HR
 ---documentbreak---                           EUROPSKA
                          KOMISIJA
                                                  Bruxelles, 24.4.2020.
                                                  C(2020) 2518 final
                                                  ANNEX
                                        PRILOG
                         PROVEDBENOJ UREDBI KOMISIJE
   o strukturi izvješćivanja koje se potrebno pridržavati u izvješćima o željezničkim
                                nesrećama i incidentima
HR                                                                                HR
 ---pagebreak---                                                       PRILOG
                          Struktura izvješćivanja koje se potrebno pridržavati
   U skladu s člankom 24. stavkom 1. Direktive (EU) 2016/798 izvješća o nesrećama i
   incidentima u najvećoj se mogućoj mjeri sastavljaju u skladu sa strukturom koja se ovdje
   utvrđuje te prilagođava ovisno o vrsti i težini nesreće ili incidenta. To u načelu uključuje unos
   podataka u sve naslove od 1. do 6. uključujući, prema potrebi, upisivanje njihovih podnaslova
   slovima. Ako relevantne informacije nisu dostupne ili nisu potrebne zbog okolnosti
   izvanrednog događaja, u odgovarajuće naslove ili podnaslove upisuje se izraz „ne primjenjuje
   se”, čime se označava da se ti naslovi odnosno podnaslovi ne smatraju relevantnima u
   kontekstu istrage. Taj se izraz navodi na početku ili na kraju predmetnog naslova ili
   podnaslova i pritom se odnosi na čitav relevantni naslov odnosno podnaslov.
   1.        Sažetak
   Sažetak je sastavni dio izvješća i mora biti razumljiv sam po sebi kako bi ga se moglo čitati
   bez daljnjeg konteksta.
   Sadržava prikaz osnovnih činjenica o izvanrednom događaju: kratak opis izvanrednog
   događaja; kada, gdje i kako se dogodio te zaključak o njegovim uzrocima i posljedicama. U
   sažetku se navode svi čimbenici (uzročni čimbenici, čimbenici koji doprinose i/ili sistemski
   čimbenici) utvrđeni tijekom istrage. Ako je primjenjivo, u sažetku se nabrajaju sigurnosne
   preporuke i njihovi adresati.
   2.        Istraga i njezin kontekst
   U ovom dijelu izvješća navode se ciljevi i kontekst istrage. Upućuje se na sve čimbenike kao
   što su kašnjenja koja bi mogla imati štetan učinak ili na neki drugi način utjecati na istragu ili
   njezine zaključke.
   1.     Odluka o pokretanju istrage:
   2.     Obrazloženje odluke o pokretanju istrage, npr.
          upućivanjem na članak 20. stavak 1. (ozbiljna
          nesreća) ili članak 20. stavak 2. točke od (a) do
          (d):
   3.     Opseg i ograničenja istrage, uključujući            Informacije o opsegu i ograničenjima mogu se
          obrazloženje, kao i objašnjenje svakog              detaljnije navesti u točki 4.
          kašnjenja koje može ugroziti ili na drugi način
          utjecati na provođenje istrage ili njezine
          zaključke:
   4.     Skupni opis tehničkih mogućnosti i funkcija         Ako je određenim osobama ili subjektima dopušteno
          osoba u timu istražitelja. To uključuje one koje    da ostanu anonimni, objasnite.
          pripadaju drugim uključenim istražnim tijelima
          ili vanjskim stranama, kao i dokaze njihove
          neovisnosti od strana uključenih u izvanredni
          događaj:
HR                                                          1                                                   HR
 ---pagebreak---    5.    Opis postupka komunikacije i savjetovanja          Ako je određenim osobama ili subjektima dopušteno
         uspostavljenog s osobama ili subjektima            da ostanu anonimni, objasnite.
         uključenima u izvanredni događaj tijekom
         istrage i u vezi s dostavljenim informacijama:
   6.    Opis razine suradnje koju nude uključeni           Ako je određenim osobama ili subjektima dopušteno
         subjekti:                                          da ostanu anonimni, objasnite.
   7.    Opis istražnih metoda i tehnika, kao i metoda      npr. razgovori, pristup dokumentaciji i zapisi o
         analize primijenjenih radi utvrđivanja činjenica i operativnom sustavu
         nalaza iz izvješća. Činjenice utvrđuju barem:
              - događaje i uvjete koji su doveli do
                   nastanka izvanrednog događaja,
              - bilo kakve pretkazivače koji su doveli
                   do navedenog,
              - upute, obvezne postupke, mehanizme
                   povratnih informacija i/ili mehanizme
                   kontrole koji su doveli do izvanrednog
                   događaja ili na neki drugi način imali
                   ulogu u njegovu nastanku.
   8.    Opis poteškoća i posebnih izazova na koje se
         naišlo tijekom istrage.
   9.    Svaka interakcija s pravosudnim tijelima, prema
         potrebi.
   10.   Prema potrebi, sve ostale informacije relevantne
         u kontekstu istrage.
   3.       Opis izvanrednog događaja
   Ovaj dio izvješća sadržava detaljan opis mehanizma izvanrednog događaja koji se temelji na
   podacima prikupljenima tijekom istrage.
   (a)      Informacije o izvanrednom događaju i popratne informacije:
   1.    Opis vrste izvanrednog događaja:
   2.    Datum, točno vrijeme i mjesto izvanrednog
         događaja:
   3.    Opis lokacije izvanrednog događaja, uključujući
         vremenske i zemljopisne uvjete u trenutku
         njegova nastanka te jesu su na mjestu
         izvanrednog događaja ili u njegovoj blizini bili
         u tijeku ikakvi radovi:
   4.    Smrtni slučajevi, ozljede i materijalna šteta:     Ako je određenim osobama ili subjektima dopušteno
              - putnici, zaposlenici ili izvođači,          da ostanu anonimni, objasnite.
                   korisnici željezničko-cestovnih
                   prijelaza, neovlaštene osobe, druge
                   osobe na peronu, druge osobe izvan
HR                                                        2                                                   HR
 ---pagebreak---                     perona,
               -    teret, prtljaga i druga imovina,
               -    željeznička vozila, infrastruktura i
                    okoliš.
   5.     Opis drugih posljedica, uključujući utjecaj
          izvanrednog događaja na redovite operacije
          uključenih subjekata:
   6.     Identifikacija osoba, njihovih funkcija i          Ako je određenim osobama ili subjektima dopušteno
          uključenih subjekata, uključujući moguću           da ostanu anonimni, objasnite.
          suradnju s izvođačima i/ili drugim relevantnim
          stranama:
   7.     Opis i identifikatori vlakova i njihova sastava,
          uključujući željeznička vozila i njihove
          registracijske brojeve:
   8.     Opis odgovarajućih dijelova infrastrukture i
          signalnog sustava – vrsta pruge, skretnice,
          signalno-sigurnosni uređaji, signal, sustavi za
          zaštitu vlakova:
   9.     Prema potrebi, sve ostale informacije relevantne
          za opis izvanrednog događaja i popratne
          informacije:
   (b)       Činjenični opis događaja:
   1.     Uzročno-posljedični slijed događaja koji su        npr. početak vožnje vlaka,          početak smjene
          doveli do nastanka izvanrednog događaja,           uključenog člana osoblja
          uključujući:
                                                             npr. mjere koje je poduzelo osoblje za kontrolu
               - radnje koje su poduzele uključene
                                                             prometa i signalizaciju, razmjenu usmenih poruka i
                    osobe,
                                                             pisanih naloga u vezi s izvanrednim događajem
               - funkcioniranje voznog parka i
                    tehničkih postrojenja,                   npr. prometno-upravljački i signalni sustav,
               - funkcioniranje operativnog sustava:         infrastruktura, komunikacijska oprema, željeznička
                                                             vozila, održavanje itd.
   2.     Slijed događaja od nastanka izvanrednog
          događaja do završetka djelovanja službi za
          spašavanje, uključujući:
               - mjere koje su poduzete radi zaštite i       npr. pokretanje željezničkog plana za slučaj
                    osiguranja mjesta izvanrednog            opasnosti, pokretanje plana za slučaj opasnosti
                    događaja,                                javnih spasilačkih službi, policije i zdravstvenih
               - napore spasilačkih i hitnih službi.         službi i s njim povezan slijed događanja
   4.        Analiza izvanrednog događaja, prema potrebi u pogledu pojedinačnih čimbenika koji
             su mu doprinijeli
   U ovom se dijelu izvješća analiziraju utvrđene činjenice i nalazi (tj. operativni rezultati
   prijevoznika, željezničkih vozila i/ili tehničkih postrojenja) zbog kojih je došlo do
HR                                                         3                                                    HR
 ---pagebreak---    izvanrednog događaja. Analiza mora dovesti do utvrđivanja ključnih sigurnosnih čimbenika
   koji su uzrokovali ili na neki drugi način doprinijeli nastanku izvanrednog događaja,
   uključujući činjenice utvrđene kao pretkazivači. Nesreću ili incident mogu prouzročiti uzročni
   i sistemski čimbenici te čimbenici koji doprinose, koji su jednako važni i trebali bi se uzeti u
   obzir tijekom istrage.
   Analizu je moguće proširiti na uvjete, mehanizme za povratne informacije i/ili mehanizme
   kontrole u cijelom željezničkom sustavu za koje je utvrđeno da aktivno utječu na razvoj
   sličnih događaja. To bi se moglo odnositi na funkcioniranje sustava upravljanja sigurnošću
   uključenih strana i regulatornih aktivnosti koje obuhvaćaju izdavanje ovlaštenja i nadzor.
   Nužno je obuhvatiti sljedeće stavke za svaki od utvrđenih događaja ili čimbenika (uzročne ili
   one koji doprinose), a koji se čine ključni za sigurnost, u skladu s fleksibilnošću koju struktura
   nudi (vidjeti prethodno).
   (a)       Uloge i dužnosti
   Ne dovodeći u pitanje članak 20. stavak 4. Direktive (EU) 2016/798, ovaj dio izvješća
   dovodi do utvrđivanja i analize uloga i dužnosti pojedinačnih osoba i subjekata, uključujući,
   prema potrebi, relevantnog osoblja i njihovih definiranih zadaća i funkcija, za koje je
   utvrđeno da su bili uključeni u izvanredni događaj na način koji je ključan za sigurnost ili u
   bilo koju aktivnost koja je dovela do njegova nastanka.
   1.        Željeznički prijevoznici i/ili upravitelji infrastrukture:    Ako je određenim osobama ili subjektima
                                                                           dopušteno da ostanu anonimni, objasnite.
   2.        Subjekt/subjekti nadležni za održavanje, radionice za         Ako je određenim osobama ili subjektima
             održavanje i/ili bilo koji drugi pružatelj usluga održavanja: dopušteno da ostanu anonimni, objasnite.
   3.        Proizvođači željezničkih vozila ili drugi dobavljači          Ako je određenim osobama ili subjektima
             željezničkih proizvoda:                                       dopušteno da ostanu anonimni, objasnite.
   4.        Nacionalna tijela nadležna za sigurnost i/ili Agencija        Ako je određenim osobama ili subjektima
             Europske unije za željeznice:                                 dopušteno da ostanu anonimni, objasnite.
   5.        Prijavljena tijela, imenovana tijela i/ili tijela za procjenu Ako je određenim osobama ili subjektima
             rizika:                                                       dopušteno da ostanu anonimni, objasnite.
   6.        Tijela koja izdaju ovlaštenja subjektima nadležnima za        Ako je određenim osobama ili subjektima
             održavanje iz točke 2.:                                       dopušteno da ostanu anonimni, objasnite.
   7.        Bilo koja druga osoba ili subjekt relevantni za izvanredni    Ako je određenim osobama ili subjektima
             događaj, bez obzira na to jesu li evidentirani u jednom od    dopušteno da ostanu anonimni, objasnite.
             odgovarajućih sustava upravljanja sigurnošću ili navedeni
                                                                           npr. posjednici vozila, pružatelji terminalne
             u registru ili relevantnom pravnom okviru:
                                                                           opreme, utovarivači ili punioci
   (b)       Vozni park i tehnička postrojenja
HR                                                              4                                                      HR
 ---pagebreak---    Uzročni čimbenici ili posljedice izvanrednog događaja za koje je utvrđeno da su povezani sa
   stanjem voznog parka ili tehničkih postrojenja, uključujući čimbenike koji mogu doprinijeti,
   a koji se odnose na aktivnosti i odluke, kao što su:
   1.         Oni koji proizlaze iz konstrukcije željezničkih vozila,
              željezničke infrastrukture ili tehničkih postrojenja:
   2.         Oni koji proizlaze iz ugradnje i uporabe željezničkih
              vozila, željezničke infrastrukture ili tehničkih
              postrojenja:
   3.         Oni povezani s proizvođačima željezničkih proizvoda
              ili drugim dobavljačima željezničkih proizvoda:
   4.         Oni koji proizlaze iz održavanja željezničkih vozila
              ili tehničkih postrojenja i/ili preinaka izvršenih na
              željezničkim vozilima ili tehničkim postrojenjima:
   5.         Oni povezani sa subjektima nadležnima za
              održavanje, radionicama za održavanje i bilo kojim
              drugim pružateljem usluga održavanja:
   6.         Svi ostali čimbenici ili posljedice koji se smatraju
              relevantnima za potrebe istrage:
   (c)       Ljudski čimbenici
   Ako su uzročni čimbenici, čimbenici koji doprinose ili posljedice izvanrednog događaja
   povezani s ljudskim djelovanjem, mora se posvetiti pozornost posebnim okolnostima i načinu
   na koji osoblje obavlja rutinske aktivnosti tijekom uobičajenih operacija te ljudskim i
   organizacijskim čimbenicima koji mogu utjecati na djelovanja i/ili odluke, među ostalim:
   1.         Ljudska i pojedinačna obilježja:
              (a)         osposobljavanje i razvoj, uključujući
                          vještine i iskustvo;
              (b)         zdravstvene i osobne okolnosti koje
                          utječu      na        izvanredni       događaj,
                          uključujući fizički ili psihološki stres;
              (c)         umor;
              (d)         motivacija i stav.
   2.         Čimbenici povezani sa samim poslom:
              (a)         planiranje zadatka;
              (b)         izvedba opreme koja utječe na sučelje
                          čovjek-stroj;
              (c)         sredstva komunikacije;
              (d)         prakse i postupci;
              (e)         operativna pravila, lokalne upute,
                          zahtjevi za osoblje, propisi o održavanju
HR                                                           5                                  HR
 ---pagebreak---                       i primjenjive norme;
           (f)        radno vrijeme uključenog osoblja;
           (g)        prakse postupanja s rizikom;
           (h)        kontekst, strojevi, oprema i upute za
                      oblikovanje radnih praksi.
   3.      Organizacijski čimbenici i zadaće:
           (a)        planiranje radne            snage     i    radno
                      opterećenje;
           (b)        komuniciranje, informiranje i timski
                      rad;
           (c)        zapošljavanje i odabir, resursi;
           (d)        upravljanje radnim učinkom i njegov
                      nadzor;
           (e)        naknada (plaća);
           (f)        vodstvo, pitanja u vezi s ovlastima;
           (g)        organizacijska kultura;
           (h)        pravna pitanja (uključujući mjerodavna
                      pravila i propise EU-a i država članica);
           (i)        regulatorni okvirni uvjeti i primjena
                      sustava upravljanja sigurnošću.
   4.      Čimbenici povezani s okolišem:
           (a)        uvjeti rada (buka, rasvjeta, vibracije,
                      ...);
           (b)        vremenski i geografski uvjeti;
           (c)        radovi koji se izvode na mjestu
                      izvanrednog događaja ili u njegovoj
                      blizini.
   5.      Bilo koji drugi čimbenik koji je relevantan za potrebe
           istrage u prethodno navedenim točkama 1., 2., 3., 4.:
   (d)   Mehanizmi povratnih informacija i kontrole, uključujući upravljanje rizicima i
         sigurnošću, kao i postupke praćenja
   1.  Relevantni uvjeti u pogledu regulatornog okvira:
   2.  Postupci, metode, sadržaj i rezultati aktivnosti procjene i
       praćenja rizika koje provodi bilo koji od uključenih
       subjekata: željeznički prijevoznici, upravitelji
       infrastrukture, subjekti nadležni za održavanje, radionice
       za održavanje, drugi pružatelji usluga održavanja,
       proizvođači i svi drugi subjekti te izvješća o neovisnoj
HR                                                       6                              HR
 ---pagebreak---           procjeni iz članka 6. Provedbene uredbe (EU)
          br. 402/20131:
   3.     Sustav upravljanja sigurnošću uključenih željezničkih
          prijevoznika i upravitelja infrastrukture, uključujući
          osnovne elemente navedene u članku 9. stavku 3.
          Direktive (EU) 2016/798 i svim pravnim provedbenim
          aktima EU-a:
   4.     Upravljački sustav subjekta/subjekata nadležnih za
          održavanje i radionice za održavanje, uključujući
          funkcije navedene u članku 14. stavku 3. i Prilogu III.
          Direktivi (EU) 2016/798 i svim naknadnim provedbenim
          aktima:
   5.     Rezultati nadzora koji su provela nacionalna tijela
          nadležna za sigurnost u skladu s člankom 17. Direktive
          (EU) 2016/798:
   6.     Odobrenja, potvrde i izvješća o procjeni koja je izdala
          Agencija, nacionalna tijela nadležna za sigurnost ili
          druga tijela za ocjenjivanje sukladnosti:
               - uvjerenje o sigurnosti/potvrde o sigurnosti za
                    uključene upravitelje infrastrukture i željezničke
                    prijevoznike,
               - odobrenja za puštanje nepokretnih postrojenja u
                    uporabu i odobrenje za stavljanje vozila na
                    tržište,
               - subjekt nadležan za održavanje i radionice za
                    održavanje (uključujući izdavanje ovlaštenja).
   7.     Ostali sistemski čimbenici:
   (e)       Raniji slični izvanredni događaji, ako su se dogodili.
   5.        Zaključci
   Zaključci moraju sadržavati:
   (a)       Sažetak analize uzroka izvanrednog događaja
   U zaključcima se sažima utvrđivanje uzročnih čimbenika i čimbenika koji doprinose nastanku
   izvanrednog događaja, uključujući neposredne i dublje sistemske čimbenike, kao i
   nepostojanje sigurnosnih mjera ili neodgovarajuće sigurnosne mjere za koje se preporučuju
   kompenzacijske mjere. Nadalje, upućuje se na sposobnost uključenih organizacija da riješe ta
   pitanja u okviru svojih sustava upravljanja sigurnošću kako bi se spriječile buduće nesreće i
   incidenti.
   (b)       Mjere koje su od tada poduzete
   1
           Provedbena uredba Komisije (EU) br. 402/2013 od 30. travnja 2013. o zajedničkoj sigurnosnoj metodi
           za vrednovanje i procjenu rizika i stavljanju izvan snage Uredbe (EZ) br. 352/2009 (SL L 121,
           3.5.2013., str. 8.).
HR                                                          7                                                 HR
 ---pagebreak---    (c)      Dodatna razmatranja:
   Sigurnosna pitanja utvrđena tijekom istrage, koja nisu relevantna za zaključke o uzrocima i
   posljedicama izvanrednog događaja.
   6.       Sigurnosne preporuke
   U ovom se dijelu izvješća prema potrebi navode sigurnosne preporuke isključivo radi
   sprečavanja sličnih izvanrednih događaja u budućnosti.
   Ako preporuke nisu navedene, potrebno je obrazložiti.
   Sigurnosne preporuke temelje se na utvrđenim činjenicama i dodatnim razmatranjima o
   njima, kao i njihovoj analizi na temelju koje se donose zaključci o uzrocima i posljedicama
   izvanrednog događaja važnima za sigurnost.
   Sigurnosne preporuke mogu se izdati i u vezi s dodatnim zapažanjima bez obzira na uzročnost
   ili kontekst koji pridonosi izvanrednom događaju.
HR                                               8                                             HR


title: PROVEDBENA UREDBA KOMISIJE (EU) …/... o izmjeni Provedbene uredbe (EU) br. 1206/2011 o utvrđivanju zahtjeva u vezi s identifikacijom zrakoplova u okviru nadzora za jedinstveno europsko nebo i Provedbene uredbe (EU) br. 1207/2011 o utvrđivanju zahtjeva u vezi s učinkovitošću i interoperabilnošću nadzora za Jedinstveno europsko nebo

text:
                           EUROPSKA
                           KOMISIJA
                                                   Bruxelles, 29.4.2020.
                                                   C(2020) 2620 final
                     PROVEDBENA UREDBA KOMISIJE (EU) …/...
                                      оd 29.4.2020.
     o izmjeni Provedbene uredbe (EU) br. 1206/2011 o utvrđivanju zahtjeva u vezi s
       identifikacijom zrakoplova u okviru nadzora za jedinstveno europsko nebo i
   Provedbene uredbe (EU) br. 1207/2011 o utvrđivanju zahtjeva u vezi s učinkovitošću i
                interoperabilnošću nadzora za Jedinstveno europsko nebo
                                 (Tekst značajan za EGP)
HR                                                                                HR
 ---pagebreak---                            PROVEDBENA UREDBA KOMISIJE (EU) …/...
                                                 оd 29.4.2020.
        o izmjeni Provedbene uredbe (EU) br. 1206/2011 o utvrđivanju zahtjeva u vezi s
          identifikacijom zrakoplova u okviru nadzora za jedinstveno europsko nebo i
     Provedbene uredbe (EU) br. 1207/2011 o utvrđivanju zahtjeva u vezi s učinkovitošću i
                      interoperabilnošću nadzora za Jedinstveno europsko nebo
                                           (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018.
   o zajedničkim pravilima u području civilnog zrakoplovstva i osnivanju Agencije Europske
   unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008,
   (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog
   parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008
   Europskog parlamenta i Vijeća i Uredbe Vijeća (EEZ) br. 3922/911, a posebno njezin
   članak 44. stavak 1. točku (a),
   budući da:
   (1)     Kako bi se osigurale sigurne i učinkovite operacije zrakoplova, aerodroma, upravljanja
           zračnim prometom, zračne plovidbe i Europske mreže za upravljanje zračnim
           prometom, potrebno je propisati određena poboljšanja operativnih pravila povezanih s
           korištenjem zračnog prostora, zrakoplovnom opremom i upravljanjem zračnim
           prometom te sustavima pružanja usluga u zračnoj plovidbi i njihovim sastavnim
           dijelovima potrebnima za korištenje zračnog prostora. Stoga bi u Provedbenoj uredbi
           Komisije (EU) br. 1206/20112 i Provedbenoj uredbi Komisije (EU) br. 1207/20113
           trebalo utvrditi nove i ažurirane zahtjeve za interoperabilnost povezane sa sigurnošću.
   (2)     Uzimajući u obzir iskustva iz tekućeg uvođenja kapaciteta za nadzor u zraku i
           sposobnosti zemaljskih sustava za obradu podataka, potrebna je djelotvorna i
           pravovremena ugradnja zrakoplovne opreme kako bi se omogućilo da cjelokupni
           nadzorni lanac ostvari očekivane koristi unutar utvrđenih rokova. Trebalo bi izmijeniti
           kriterije za izuzeća od zahtjeva za opremanje zrakoplova kako bi se pojasnilo koji
           zrakoplovi moraju biti opremljeni i koji će zrakoplovi imati pravo na izuzeće od tih
           zahtjeva. Istodobno, ukupan broj opremljenih zrakoplova trebao bi ostati efikasan i ne
           bi trebao predstavljati nepotrebno gospodarsko opterećenje.
   1
           SL L 212, 22.8.2018., str. 1.
   2
           Provedbena uredba Komisije (EU) br. 1206/2011 od 22. studenoga 2011. o utvrđivanju zahtjeva u vezi
           s identifikacijom zrakoplova u okviru nadzora za jedinstveno europsko nebo (SL L 305, 23.11.2011.,
           str. 23.).
   3
           Provedbena uredba Komisije (EU) br. 1207/2011 od 22. studenoga 2011. o utvrđivanju zahtjeva u vezi
           s učinkovitošću i interoperabilnošću nadzora za Jedinstveno europsko nebo (SL L 305, 23.11.2011.,
           str. 35.).
HR                                                      1                                                     HR
 ---pagebreak---    (3)    Znatan broj opremljenih zrakoplova već je certificiran u skladu s međunarodnim
          standardom za dijelove i uređaje za nadzorne sustave u zrakoplovu, koji odgovara
          Prilogu 10. Čikaškoj konvenciji, svezak IV., treće izdanje, uključujući sve izmjene do
          br. 77. Taj je standard u potpunosti kompatibilan s predviđenim nadzornim sustavima.
          Obvezivanjem na primjenu standarda koji odgovara Prilogu 10. Čikaškoj konvenciji,
          svezak IV., četvrto izdanje, uključujući sve izmjene do br. 85., kako je trenutačno
          propisano Prilogom II. Uredbi (EU) br. 1207/2011, nametnulo bi se nepotrebno
          gospodarsko opterećenje. Stoga bi minimalnim zahtjevom trebalo smatrati standard
          koji odgovara Prilogu 10. Čikaškoj konvenciji, svezak IV., treće izdanje, uključujući
          sve izmjene do br. 77. Zbog toga bi trebalo izmijeniti minimalne tehničke standarde
          koje operatori zrakoplova moraju ispunjavati, a koji su utvrđeni Provedbenom
          uredbom (EU) br. 1207/2011.
   (4)    Državne zrakoplove koji obavljaju letove u općem zračnom prometu trebalo bi
          opremiti ispravnim transponderima sekundarnog nadzornog radara u skladu sa
          zahtjevima koji se primjenjuju na civilne zrakoplove iz članka 5. stavka 5. točaka (a) i
          (c) Provedbene uredbe (EU) br. 1207/2011. Postupci i uvjeti povezani s državnim
          zrakoplovima koji ne mogu biti opremljeni ispravnim transponderima sekundarnog
          nadzornog radara trebali bi ostati oni utvrđeni člankom 8. Provedbene uredbe (EU)
          br. 1207/2011.
   (5)    Trebalo bi izmijeniti zahtjeve za službene sporazume o prijenosu nadzornih podataka
          između pružatelja usluga u zračnoj plovidbi tako da se uzmu u obzir postojeći scenariji
          za distribuciju podataka kako bi se olakšala razmjena nadzornih podataka te izbjegla
          prekomjerna zahtjevna ograničenja za pružatelja podataka.
   (6)    Kako bi se osigurala djelotvornost operacija državnih zrakoplova, trebalo bi
          uspostaviti sposobnost europskog sustava upravljanja zračnim prometom da osigura da
          državni zrakoplovi uključeni u osjetljive operacije i osposobljavanje mogu letjeti s
          dodijeljenim diskrecijskim SSR kodovima te na odgovarajući način izmijeniti
          Provedbenu uredbu (EU) br. 1206/2011.
   (7)    Pandemija bolesti COVID-19 i posljedični utjecaj na zrakoplovni sektor doveli su do
          nepredvidljivih prepreka koje operatore zrakoplova sprečavaju da nastave sa svojim
          aktivnostima u svrhu uspostavljanja sukladnosti zrakoplova s određenim zahtjevima
          Provedbene uredbe (EU) br. 1207/2011. Stoga bi rok za operatore zrakoplova utvrđen
          u članku 5. stavku 5., članku 8. stavku 1. i članku 8. stavku 2. Provedbene uredbe (EU)
          br. 1207/2011 trebalo pomaknuti na 7. prosinca 2020., a Provedbenu uredbu (EU)
          br. 1207/2011 trebalo bi na odgovarajući način izmijeniti.
   (8)    Provedbenu uredbu (EU) br. 1206/2011 i Provedbenu uredbu (EU) br. 1207/2011
          trebalo bi stoga na odgovarajući način izmijeniti.
   (9)    Mjere predviđene ovom Uredbom u skladu su s mišljenjem odbora iz članka 127.
          stavka 1. Uredbe (EU) 2018/1139,
   DONIJELA JE OVU UREDBU:
                                              Članak 1.
   Prilog II. Provedbenoj uredbi (EU) br. 1206/2011 mijenja se u skladu s Prilogom I. ovoj
   Uredbi.
HR                                                2                                                HR
 ---pagebreak---                                                Članak 2.
   Provedbena uredba (EU) br. 1207/2011 mijenja se kako slijedi:
   (1)    u članku 2. stavak 2. zamjenjuje se sljedećim:
          „2. Ova se Uredba primjenjuje na sve letove u općem zračnom prometu koji lete u
          skladu s pravilima instrumentalnog letenja unutar zračnog prostora jedinstvenog
          europskog neba uz iznimku članka 7. stavka 3. i članka 7. stavka 4. koji se
          primjenjuju na sve letove u općem zračnom prometu.”;
   (2)    u članku 4. briše se stavak 4.;
   (3)    u članku 5. stavci 5. i 6. zamjenjuju se sljedećim:
          „5. Do 7. prosinca 2020. operatori su se dužni pobrinuti:
                (a)   da su zrakoplovi koji obavljaju letove iz članka 2. stavka 2. opremljeni
                      ispravnim transponderima sekundarnog nadzornog radara koji
                      ispunjavaju sljedeće uvjete:
                      i.     imaju mogućnosti navedene u dijelu A Priloga II.;
                      ii.    imaju dovoljan kontinuitet da ne predstavljaju operativni rizik;
                (b)   da su zrakoplovi s najvećom certificiranom masom pri uzlijetanju većom
                      od 5 700 kg ili s maksimalnom stvarnom putnom brzinom većom od 250
                      čvorova, koji obavljaju letove iz članka 2. stavka 2. i za koje je
                      svjedodžba o plovidbenosti prvi put izdana 7. lipnja 1995. ili nakon tog
                      datuma, opremljeni ispravnim transponderima sekundarnog nadzornog
                      radara koji ispunjavaju sljedeće uvjete:
                      i.     imaju mogućnosti navedene u dijelovima A i B Priloga II.;
                      ii.    imaju dovoljan kontinuitet da ne predstavljaju operativni rizik;
                (c)   da su zrakoplovi s nepomičnim krilima i najvećom certificiranom masom
                      pri uzlijetanju većom od 5 700 kg ili s maksimalnom stvarnom putnom
                      brzinom većom od 250 čvorova, koji obavljaju letove iz članka 2.
                      stavka 2. i za koje je svjedodžba o plovidbenosti prvi put izdana 7. lipnja
                      1995. ili nakon tog datuma, opremljeni ispravnim transponderima
                      sekundarnog nadzornog radara koji ispunjavaju sljedeće uvjete:
                      i.     imaju mogućnosti navedene u dijelovima A, B i C Priloga II.;
                      ii.    imaju dovoljan kontinuitet da ne predstavljaju operativni rizik.
          Točke (b) i (c) prvog podstavka ne primjenjuju se na zrakoplove koji obavljaju letove
          unutar zračnog prostora jedinstvenog europskog neba i koji pripadaju jednoj od
          sljedećih kategorija:
                      i.     obavljaju let radi provođenja održavanja;
                      ii.    obavljaju let radi izvoza;
                      iii.   prestat će letjeti najkasnije 31. listopada 2025.
          Operatori zrakoplova za koje je svjedodžba o plovidbenosti prvi put izdana prije
          7. prosinca 2020. moraju se do 7. lipnja 2023. uskladiti sa zahtjevima utvrđenima u
          točkama (b) i (c) prvog podstavka ako su ispunjeni sljedeći uvjeti:
HR                                                 3                                              HR
 ---pagebreak---                      i.    prije 7. prosinca 2020. uspostavili su program modernizacije kojim
                           se dokazuje usklađenost s točkama (b) i (c) prvog podstavka;
                     ii.   za te zrakoplove nisu dodijeljena financijska sredstva Unije da bi ti
                           zrakoplovi ispunili zahtjeve iz točaka (b) i (c) prvog podstavka.
        Kad je riječ o zrakoplovima čiji transponderi privremeno nemaju mogućnost
        ispunjavanja zahtjeva iz točaka (b) i (c) prvog podstavka, operateri imaju pravo
        obavljati operacije tim zrakoplovima u zračnom prostoru jedinstvenog europskog
        neba najviše tri uzastopna dana.
        6. Operatori su se dužni pobrinuti da zrakoplovi opremljeni u skladu sa stavkom 5.
        koji imaju najveću certificiranu masu pri uzlijetanju veću od 5700 kg ili maksimalnu
        stvarnu putnu brzinu veću od 250 čvorova obavljaju letove s višestrukim prijemom,
        uz minimalne performanse kako su propisane u točki 3.1.2.10.4. Priloga 10. Čikaškoj
        konvenciji, svezak IV., treće izdanje, uključujući sve izmjene do br. 77.”;
   (4)  u članku 5. briše se stavak 7.;
   (5)  u članku 6. briše se stavak 2.;
   (6)  u članku 7. briše se stavak 2.;
   (7)  u članku 7. stavak 3. zamjenjuje se sljedećim:
        „3. Države članice moraju osigurati da dodjela 24-bitne ICAO adrese zrakoplovima
        opremljenima transponderom Mode S ispunjava zahtjeve iz poglavlja 9. i njegova
        Dodatka, Priloga 10. Čikaškoj konvenciji, svezak III., drugo izdanje, uključujući sve
        izmjene do br. 90.”;
   (8)  u članku 8. stavci 1. i 2. zamjenjuju se sljedećim:
        „1. Države članice moraju osigurati da najkasnije do 7. prosinca 2020. državni
        zrakoplovi ispunjavaju zahtjeve iz članka 5. stavka 5. točke (a).
        2. Države članice moraju osigurati da najkasnije do 7. prosinca 2020. državni
        zrakoplovi namijenjeni za prijevoz ispunjavaju zahtjeve iz članka 5. stavka 5.
        točke (c).”;
   (9)  u članku 8. umeće se stavak 8.:
        „8. Kad je riječ o državnim zrakoplovima čiji transponderi privremeno nemaju
        mogućnost ispunjavanja zahtjeva iz stavaka 1. i 2., države članice imaju pravo
        dopustiti upravljanje tim zrakoplovima u zračnom prostoru jedinstvenog europskog
        neba najviše tri uzastopna dana.”;
   (10) članak 14. briše se;
   (11) umeće se članak 14.a:
        ‘Članak 14.a
        Planovi leta
        Operatori neopremljenih državnih zrakoplova o kojima je obaviješteno u skladu s
        člankom 8. stavkom 3. i operatori zrakoplova koji nisu opremljeni u skladu s
        člankom 5. stavkom 5., a koji obavljaju letove u zračnom prostoru jedinstvenog
        europskog neba moraju uvrstiti pokazatelje SUR/EUADSBX ili SUR/EUEHSX ili
        SUR/EUELSX ili njihovu kombinaciju u stavku 18. plana leta.”;
   (12) Prilog II. mijenja se u skladu s Prilogom II. ovoj Uredbi;
HR                                              4                                                HR
 ---pagebreak---    (13)     Prilog IV. mijenja se u skladu s Prilogom III. ovoj Uredbi.
                                              Članak 3.
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 29.4.2020.
                                                 Za Komisiju
                                                 Predsjednica
                                                 Ursula VON DER LEYEN
HR                                                 5                                        HR
 ---documentbreak---                            EUROPSKA
                           KOMISIJA
                                                 Bruxelles, 29.4.2020.
                                                 C(2020) 2620 final
                                                 ANNEXES 1 to 3
                                       PRILOZI
                              Provedbenoj uredbi Komisije
     o izmjeni Provedbene uredbe (EU) br. 1206/2011 o utvrđivanju zahtjeva u vezi s
       identifikacijom zrakoplova u okviru nadzora za jedinstveno europsko nebo i
   Provedbene uredbe (EU) br. 1207/2011 o utvrđivanju zahtjeva u vezi s učinkovitošću i
                interoperabilnošću nadzora za Jedinstveno europsko nebo
HR                                                                                HR
 ---pagebreak---                                             PRILOG I.
   Točka 3. Priloga II. Provedbenoj uredbi (EU) br. 1206/2011 mijenja se kako slijedi:
   (1)     podtočka (c) zamjenjuje se sljedećim:
           „(c) zrakoplov koji ispunjava uvjete za dodjelu koda uočljivosti u skladu s
           člankom 4. stavkom 6. točkom (c) iziđe iz ili je preusmjeren izvan područja zračnog
           prostora iz točke 1.;”;
   (2)     dodaje se podtočka (d):
           „(d) državni zrakoplovi sudjeluju u nacionalno osjetljivim operacijama ili
           osposobljavanju koji zahtijevaju sigurnost i povjerljivost.”
HR                                               1                                             HR
 ---pagebreak---                                               PRILOG II.
   Prilog II. Provedbenoj uredbi (EU) br. 1207/2011 mijenja se kako slijedi:
             (1)   dio A mijenja se kako slijedi:
                   (a)   točka 1. zamjenjuje se sljedećim:
             „1. Minimalna mogućnost transpondera sekundarnog nadzornog radara je Mode S
             Level 2 koji ispunjava kriterije performansi i funkcionalnosti iz Priloga 10. Čikaškoj
             konvenciji, svezak IV., treće izdanje, uključujući sve izmjene do br. 77.”;
                   (b)   točka 5. zamjenjuje se sljedećim:
             „5. Podaci iz točke 4. šalju se transponderom isključivo putem protokola Mode S.
             Postupak certifikacije zrakoplova i opreme obuhvaća prijenos tih podataka.”;
                   (c)   točka 6. briše se;
             (2)   dio B mijenja se kako slijedi:
                   (a)   točka 1. zamjenjuje se sljedećim:
             „1. Minimalna mogućnost transpondera sekundarnog nadzornog radara je Mode S
             Level 2 koji ispunjava kriterije performansi i funkcionalnosti iz Priloga 10. Čikaškoj
             konvenciji, svezak IV., treće izdanje, uključujući sve izmjene do br. 77.”;
                   (b)   točka 15. zamjenjuje se sljedećim:
             „15. Uz iznimku formata rezerviranih za vojne svrhe, podaci iz točke 14. šalju se
             transponderom isključivo putem proširenog protokola samouključivanja ADS-B
             sustava. Postupak certifikacije zrakoplova i opreme obuhvaća prijenos tih podataka.
             ”;
                   (c)   točka 16. briše se;
             (3)   dio C mijenja se kako slijedi:
                   (a)   u točki 2. uvodna rečenica zamjenjuje se sljedećim:
             „2. Sljedeći podaci, ako se nalaze na digitalnoj sabirnici, šalju se transponderom na
             zahtjev zemaljskog nadzornog lanca putem protokola Mode S u skladu s formatima
             navedenima u dokumentu ICAO-a br. 9871 (2. izdanje):”;
                   (b)   točka 4. zamjenjuje se sljedećim:
             „4. Podaci iz točke 3. šalju se transponderom isključivo putem protokola Mode S.
             Postupak certifikacije zrakoplova i opreme obuhvaća prijenos tih podataka.”
HR                                                  2                                               HR
 ---pagebreak---                                              PRILOG III.
   Prilog IV. Provedbenoj uredbi (EU) br. 1207/2011 mijenja se kako slijedi:
            (1)    Prilog IV. zamjenjuje se sljedećim:
                                                   „Prilog IV.
            Zahtjevi za sklapanje formalnih sporazuma iz članka 5. stavka 2.
            Formalni sporazumi između pružatelja usluga u zračnoj plovidbi za razmjenu ili
            pružanje nadzornih podataka uključuju najmanje sljedeći sadržaj:
            (a) stranke u sporazumu;
            (b) razdoblje valjanosti sporazuma;
            (c) opseg nadzornih podataka;
            (d) izvori nadzornih podataka;
            (e) format razmjene nadzornih podataka;
            (f) točka isporuke usluge nadzornih podataka;
            (g) dogovorene razine usluge u smislu:
            — učinkovitosti nadzornih podataka kako je utvrđeno u članku 4. stavku 3.,
            — postupaka u slučaju neispravnosti;
            (h) postupci upravljanja promjenama;
            (i) dogovori o izvješćivanju u odnosu na učinkovitost i raspoloživost, uključujući
            nepredviđene prekide rada;
            (j) dogovori o upravljanju i koordinaciji;
            (k) dogovori o zaštiti i obavješćivanju koji se odnose na zemaljski nadzorni lanac.”
HR                                                 3                                             HR